**Čitateľský denník**

## Poézia:

## 1. Miroslav Válek: vlastný výber

## 2. Milan Rúfus: vlastný výber

## Próza:

## 3. Alfonz Bednár: Kolíska

## 4. Ladislav Mňačko: Ako chutí moc

## 5. Dušan Dušek: Kufor na sny

## 6. Jerome David Salinger: Kto chytá v žite

## Dráma:

## 7. Ivan Bukovčan: Kým kohút nezaspieva

## 8. Milan Lasica – Július Satinský: Soirée

## Miroslav Válek – Dotyky

Životopis:Bol [slovenský](https://sk.wikipedia.org/wiki/Slovensko) [básnik](https://sk.wikipedia.org/wiki/B%C3%A1snik), [publicista](https://sk.wikipedia.org/wiki/Publicista), [prekladateľ](https://sk.wikipedia.org/wiki/Prekladate%C4%BE" \o "Prekladateľ),kultúrny organizátor, [politik](https://sk.wikipedia.org/wiki/Politik). Narodil sa v roku 1927 v Trnave do rodiny úradníka, tam absolvoval aj základnú školu, neskôr prešiel na biskupské gymnázium, odkiaľ v kvinte odišiel na obchodnú akadémiu. Pokračoval na Vysokej škole obchodnej v Bratislave, ale tú nedokončil pre tuberkulózu. Pracoval ako redaktor viacerých slovenských časopisov, vo vydavateľstve Mladé letá. V 70. – 80. rokoch pôsobil ako Minister kultúry. Od roku 1976 až po rok 1989 bol poslancom Slovenskej Národnej Rady. V roku 1989 sa rozhodol z politiky dobrovoľne odísť. Zomrel v roku 1991.

Tvorba: Autor vo svojich prvých dielach opisuje svoju citovú nenaplnenosť. Taktiež v prvých štyroch zbierkach tvrdí, že človek je pánom prírody, hoci po tomto tvrdí ako príroda riadi a usmerňuje človeka. Spočiatku využíva sylabotonický veršový systém ale potom začne používať voľný verš.

Diela: Dotyky, Slovo, Milovanie v husej koži, Nepokoj, Príťažlivosť

# Dotyky:

**Literárny druh:**lyrika  
**Literárny žáner:**zbierka básní

**Veršový systém:** sylabotonický  
**Literárne obdobie:** Slovenská poézia po roku 1945

**Čas a miesto deja:** ČSR, 50. roky  
**Kompozícia:**3 časti

# Obsah:

**1. časť:** Autor spomína na svoje roky mladosti a času kedy študoval, Tvrdí že láska patrí k mladosti. Hlavnú rolu hrajú vzájomne dotyky a kontakt dvoch mladých ľudí. Je to čas kedy človek prechádza obdobím vnútorného nepokoja a búrlivými citmi a emóciami. Opisuje to, ako cez prázdniny chodí na vidiek a ako mu chýba jeho láska z mesta. Autor sa nevie dočkať kedy sa vráti späť. Aby s ňou ostal v kontakte tak jej píše listy, telegrafy. Volá ju k sebe na dedinu s prísľubom, že ju bude čakať.

**2.časť:** Dievka však príchod odmieta, pretože má pocit, že by do daného prostredia nezapadla, dedina jej príde staré miesto, kde sa ako keby zastavil čas, má pocit že by sa vracala späť do minulosti touto návštevou. Mladík ju napriek tomu presviedča, že dedina je moderná, že už to nie je to čo tam bolo pred pár rokmi. Snaží sa jej vysvetliť, že dedina je miesto, kde zrelaxuje a bude mať veľa pokoja a oddychu.

**3.časť:** Autor zhodnocuje, či má význam utekať z prostredia mesta na dedinu, kde sa žije ešte starým typom životom. Ľudia veria na povery, riadia sa zvykmi a obyčajami a je ich problém naučiť na niečo nové z prostredia mesta, dedinčania o to nemajú záujem, nemajú radi zmeny.

## Milan Rúfus – Až dozrieme

Životopis: bol [slovenský](https://sk.wikipedia.org/wiki/Slovensko) [básnik](https://sk.wikipedia.org/wiki/B%C3%A1snik), [literárny historik](https://sk.wikipedia.org/w/index.php?title=Liter%C3%A1rny_historik&action=edit&redlink=1), [prekladateľ](https://sk.wikipedia.org/wiki/Prekladate%C4%BE) a [esejista](https://sk.wikipedia.org/wiki/Esejista). Narodil sa v rodine [murára](https://sk.wikipedia.org/wiki/Mur%C3%A1r) a vzdelanie získaval v ľudovej škole v rodisku, na gymnáziu v [Liptovskom Mikuláši](https://sk.wikipedia.org/w/index.php?title=Gymn%C3%A1zium_M._M._Hod%C5%BEu&action=edit&redlink=1), kde v roku [1948](https://sk.wikipedia.org/wiki/1948) úspešne [zmaturoval](https://sk.wikipedia.org/wiki/Maturita) a v rokoch [1948](https://sk.wikipedia.org/wiki/1948) – [1952](https://sk.wikipedia.org/wiki/1952) študoval [slovenčinu](https://sk.wikipedia.org/wiki/Sloven%C4%8Dina) a [dejepis](https://sk.wikipedia.org/wiki/Dejepis) na [Filozofickej fakulte Univerzity Komenského](https://sk.wikipedia.org/wiki/Filozofick%C3%A1_fakulta_Univerzity_Komensk%C3%A9ho_v_Bratislave) v [Bratislave](https://sk.wikipedia.org/wiki/Bratislava). Po skončení vysokoškolského štúdia zostal na Filozofickej fakulte [UniverzityKomenského](https://sk.wikipedia.org/wiki/Univerzita_Komensk%C3%A9ho) ako [pedagóg](https://sk.wikipedia.org/wiki/Pedag%C3%B3g).Prednášal [dejiny](https://sk.wikipedia.org/wiki/Dejiny) [slovenskej](https://sk.wikipedia.org/wiki/Slovensko) a [českej](https://sk.wikipedia.org/wiki/%C4%8Cesko) [literatúry](https://sk.wikipedia.org/wiki/Literat%C3%BAra). V školskom roku [1971](https://sk.wikipedia.org/wiki/1971) – [1972](https://sk.wikipedia.org/wiki/1972) pôsobil na univerzite Instituto Universitario v [Neapole](https://sk.wikipedia.org/wiki/Neapol), kde prednášal [slovenský jazyk](https://sk.wikipedia.org/wiki/Sloven%C4%8Dina) a [literatúru](https://sk.wikipedia.org/wiki/Literat%C3%BAra). Od roku [1990](https://sk.wikipedia.org/wiki/1990) do svojej smrti v roku [2009](https://sk.wikipedia.org/wiki/2009) žil na dôchodku v [Bratislave](https://sk.wikipedia.org/wiki/Bratislava).

Tvorba:  Jeho tvorbu ovplyvnil [symbolizmus](https://sk.wikipedia.org/wiki/Symbolizmus), mal silné sociálne cítenie.  Predstavil sa ako básnik s autonómnym pohľadom na životné a morálne hodnoty i sveta druhej polovice [20. storočia](https://sk.wikipedia.org/wiki/20._storo%C4%8Die). Veľmi vnímavo a citlivo hľadá zmysel a podstatu [ľudského života](https://sk.wikipedia.org/wiki/Zmysel_%C5%BEivota). Písal pre všetky vekové kategórie.

Diela: Až dozrieme, Chlapec maľuje dúhu, Zvony, Modlitbičky, Sobotné večery

# Až dozrieme:

**Literárny druh:**lyrika  
**Literárny žáner:**básnická zbierka

**Verš:** striedavý(a b a b)  
**Kompozícia:**retrospektívna

**Charakteristika diela:** Zbierka prináša básne rôznej tematiky. Popri textoch o otcovi a mame, básňach, v ktorých autor vyznáva svoj vzťah k domovu, sú tu aj verše s motívmi 2. svetovej vojny, verše reagujúce na aktuálne politické problémy sveta, ale aj básne, v ktorých chce autor vyjadriť isté zovšeobecnené posolstvo o živote človeka, o osude ľudstva.

# Úryvok z diela (Neskorá jeseň)

Po prstoch sa kradne dáždik tichý.  
Súka nebo tenké pradivá.  
Vyzlečená vetrom z dávnej pýchy,  
ošumela jeseň márnivá.  
  
Do kalúž jak vetchý popol leta  
zosypala listy hrdých krás.  
O päsť vŕškov hlavou podopretá,  
trpezlivo čaká na svoj čas.

## Dušan Dušek – Kufor na sny

Životopis: je [slovenský](https://sk.wikipedia.org/wiki/Slovensko) [básnik](https://sk.wikipedia.org/wiki/B%C3%A1snik), [prozaik](https://sk.wikipedia.org/wiki/Spisovate%C4%BE), [filmový](https://sk.wikipedia.org/wiki/Film) [scenárista](https://sk.wikipedia.org/wiki/Scen%C3%A1rista),autor [rozhlasových](https://sk.wikipedia.org/wiki/Rozhlas) hier a literatúry pre deti a mládež, pedagóg a redaktor. Narodil sa v rodine lesného robotníka a vzdelanie získaval v [Piešťanoch](https://sk.wikipedia.org/wiki/Pie%C5%A1%C5%A5any) a [Bratislave](https://sk.wikipedia.org/wiki/Bratislava), kde vyštudoval [geológiu](https://sk.wikipedia.org/wiki/Geol%C3%B3gia) a [chémiu](https://sk.wikipedia.org/wiki/Ch%C3%A9mia) na Prírodovedeckej fakulte [Univerzity Komenského](https://sk.wikipedia.org/wiki/Univerzita_Komensk%C3%A9ho). Pracoval ako redaktor v časopisoch [Smena](https://sk.wikipedia.org/wiki/Smena), [Tip](https://sk.wikipedia.org/w/index.php?title=Tip&action=edit&redlink=1), [Kamarát](https://sk.wikipedia.org/wiki/Kamar%C3%A1t) a [Slovenské pohľady](https://sk.wikipedia.org/wiki/Slovensk%C3%A9_poh%C4%BEady). Od roku [1979](https://sk.wikipedia.org/wiki/1979) sa profesionálne venuje literárnej tvorbe a v súčasnosti vyučuje v Ateliéri scenáristickej tvorby na Filmovej a televíznej fakulte VŠMU v Bratislave.

Tvorba: V dielach sa vracia k témam detstva, domova, dediny, príbuzenských či medziľudských vzťahov, často využíva motív smrti, ktorú považuje za súčasť života, ale tiež erotiky a dospievania. Dokáže na malej ploche opísať celé životné osudy.

Diela: Ružové sny, Kufor na sny, Pištáčik, Dvere do kľúčovej dierky

# Kufor na sny:

**Literárny druh:**epika  
**Literárny žáner:**zbierka poviedok

**Kompozícia:**33 poviedok

**Charakteristika diela:** Poviedky sú krátke, nenadväzujú na seba, preto tam nie je priestor pre vyplnenie napäťového oblúka. Do centra diania sa tak namiesto postavy a deja dostáva jazyk, ktorým je dielo písané.Poviedky spája jeho originálny náhľad na bežné situácie, fantázia a humor. Istým spoločným znakom, ktorý nájdeme takmer vo všetkých poviedkach je schopnosť autora nachádzať zázračnosť, niečo výnimočné v každodenných situáciách. Vo svojich poviedkach opisuje napríklad obyčajnú osobnú hygienu, dokonca vlastníctvo psa je povýšené na poviedku. V poviedke Rýchlik opisuje starého muža, ktorý pracuje na stanici a stretáva sám seba z detstva a z mladosti. Jednotlivé poviedky v Kufri sú rozdielne, mnohotvárne, farebné. Majú však aj veľa spoločného.Príbehy sú väčšinou z bežného života, ale Dušek hľadá originalitu práve vo všedných veciach.

# Úryvok z diela

Sused má psa, ktorý nevie, že je blázon. Vidí v ňom iba svojho pána: ako každý iný pes. Stretávam ich na schodišti alebo pred naším domom, niekedy aj viackrát za deň, chodia spolu na pivo. Musím dávať pozor. Ináč my hneď vojdú do cesty, hoci si to neželám – a chcú sa dať do reči.

Pes sa volá Ukulele.

Ničí ma jeho otrocká poslušnosť, pomiešaná s prítulnosťou a tá zase so slinami jeho vlhkého jazyka, ktorým susedovi každú chvíľu olizuje ruky. Alebo sa mu obtiera o kolená. A zatvára oči. Pritom susedovi hocikedy straší vo veži. Vylezie na plot a odtiaľ pľuje na ľudí. Po pive má dosť slín.

## Jerome David Salinger – Kto chytá v žite

Životopis: americký prozaik. Narodil sa v [Manhattane](https://sk.wikipedia.org/wiki/Manhattan" \o "Manhattan) v New Yorku. Salinger navštevoval verejnú školu West Side, deviaty a desiaty ročník strávil na súkromnej škole McBurney a potom ho rodičia vyslali na vojenskú akadémiu Valley Forge v [Pensylváni](https://sk.wikipedia.org/wiki/Pensylv%C3%A1nia)i. Študoval na [New York University](https://sk.wikipedia.org/wiki/New_York_University). V roku [1939](https://sk.wikipedia.org/wiki/1939) navštevoval večerné kurzy tvorivého písania na [Columbia University](https://sk.wikipedia.org/wiki/Columbia_University). Počas druhého semestra kurzov si Burnett všimol talent tohto mladého autora a napísal prvé dielo. Od roku [1963](https://sk.wikipedia.org/wiki/1963) žil vo svojom dome v [Cornishi](https://sk.wikipedia.org/w/index.php?title=Cornish&action=edit&redlink=1" \o "Cornish (stránka neexistuje)) [New Hampshire](https://sk.wikipedia.org/wiki/New_Hampshire), kde aj zomrel v roku 2010.

Tvorba: Vo svojej literárnej tvorbe sa výrazne venoval problematike detí a mládeže. Zobrazuje vzájomné vzťahy medzi ľuďmi, túžbu po dokonalej spoločnosti; vykresľuje farbisté portréty detí i dospelých.Vo svojich dielach kritizuje vojnu.

Diela: Kto chytá v žite,

# Kto chytá v žite:

**Literárny druh:**epika  
**Literárny žáner:**psychologický román   
**Téma:**Príbeh chlapca, ktorý sa chce odsťahovať od rodiny a ísť žiť do New York

**Idea:** Útek vyvoláva spoveď mladého človeka, ktorý sa ocitá na hrane medzi skutočnou realitou a romantickým snom.

**Čas a miesto deja:** USA, 3 dni v roku 1945  
**Kompozícia:**retrospektívna

**Postavy:** HOLDEN CAULFIELD – 17 ročný chlapec, je dobrým žiakom, ale má problém sa udržať na hocijakej škole lebo fajčí, nadáva a pije.

PHOEBE CAULFIELD- malá 10 ročná sestra Holdena, veľmi múdra, bystrá, inteligentná, šikovná a pozorná. Presný opak Holdena, chýba jej brat.

# Obsah:

Rozprávanie začína v deň, keď Holdena vyrazia zo školy zvanej Pencey v Agerstowne, Pensylvánia. Vyrazili ho, pretože škola mu končila až v stredu, ale on sa rozhodol uciecť už v nedeľu do New Yorku. Vrátiť sa späť do starého domova sa plánoval až v stredu, keď mu končí škola, lebo ďalšie vylúčenie by už asi rodičia neprežili. Ubytuje sa v lacnom hoteli a túla sa po baroch New Yorku. Potom druhý večer stretne v bare 3 ženy, ktoré sa mu páčia, zatancujú spolu, vypyjú spolu, ale skoro odchádzajú takže on si stihol len dohodnúť rande so Sally. Na druhý deň večer idú spolu do kina, ale Holden celý čas kritizuje film. Neskôr sa spolu pohádajú a Sally odchádza domov. V ten deň ešte kúpi drahú platňu a ide za sestrou Phoebe domov. Po ceste však platňu rozbije, ale sestra prijala aj tie zlomené kúsky. Phoebe sa urazila, keďže sa jej brat nepriznal či ho vyhodili zo školy. S Phoebe sa čoskoro udobril, ale domov prichádzajú rodičia a on utečie k profesorovi Antolinimu na noc, potom od neho utečie a spí na železničnej stanici. Holden nemôže utiecť kvôli malej sestre, ktorá chce ísť s ním, tak ostáva doma a vezme sestru na kolotoče.

## Ivan Bukovčan – Kým kohút nezaspieva

Životopis: bol [slovenský](https://sk.wikipedia.org/wiki/Slovensko) [publicista](https://sk.wikipedia.org/wiki/Publicista) a [dramatik](https://sk.wikipedia.org/wiki/Dramatik), filmový [dramaturg](https://sk.wikipedia.org/wiki/Dramaturg) a [scenárista](https://sk.wikipedia.org/wiki/Scen%C3%A1rista). Používal i pseudonym Buk. Narodil sa v lesníckej rodine (otec Vojtech Bukovčan, matka Alica rod. Buková). Od roku [1932](https://sk.wikipedia.org/wiki/1932) študoval na gymnáziu v Prešove, od [1935](https://sk.wikipedia.org/wiki/1935) v Prahe, potom znova v Prešove, kde roku [1940](https://sk.wikipedia.org/wiki/1940) maturoval, roku [1940](https://sk.wikipedia.org/wiki/1940) – [1944](https://sk.wikipedia.org/wiki/1944) vyštudoval právo na Právnickej fakulte Slovenskej univerzity v Bratislave.

Od roku [1945](https://sk.wikipedia.org/wiki/1945) pôsobil ako redaktor v Košiciach a v Bratislave, v rokoch [1946](https://sk.wikipedia.org/wiki/1946) – [1947](https://sk.wikipedia.org/wiki/1947) ako parlamentný spravodajca a šéfredaktor filiálky denníka [Národná obroda](https://sk.wikipedia.org/w/index.php?title=N%C3%A1rodn%C3%A1_obroda&action=edit&redlink=1) v Prahe, od roku [1948](https://sk.wikipedia.org/wiki/1948) spolupracoval s dramaturgiou Československého štátneho filmu v [Bratislave](https://sk.wikipedia.org/wiki/Bratislava), kde pracoval až do svojej smrti.

Tvorba: Venoval sa publicistike a reportážam z ciest, v povojnovom období sa pokúšal zachytiť vojnou zničenú [Európu](https://sk.wikipedia.org/wiki/Eur%C3%B3pa). V Bukovčanovej umeleckej praxi sa často stretávame s viacnásobným spracovaním témy pôvodne určenej pre film.

Diela: Čertová stena, Katka, Kým kohút nezaspieva, Diablova nevesta,Fatamorgána

# Kým kohút nezaspieva:

**Literárny druh:**dráma  
**Literárny žáner:**divadelná hra   
**Téma:**problematika stroskotávania ideálov.

**Idea:** "Proti násiliu má človek iba jednu šancu . . . ostať človekom . . . nestať sa handrou. Zachovať si dôstojnosť . . . A svoju ľudskú tvár."

**Čas a miesto deja:** v pivnici, v malom mestečku istej novembrovej noci roku 1944.   
**Kompozícia:** hra sa delí na dve dejstvá: 1. dejstvo má osem výstupov a 2. dejstvo päť výstupov

**Postavy:** TEREŽČÁK – bývaly horár, BABJAKOVÁ – babica, ŠUSTÁK- zverolekár, UHRÍK – holič, nechá sa zabiť, lebo zabil tuláka, TULÁK, TOMKO – učiteľ, PANI LEKARNÍKOVÁ – bohatá pani, MARIKA- prostitútka, FISCHL – obchodník

# Obsah:

Jeden novembrový večer bol nájdený mŕtvy nemecký vojak na ulici. Bolo vyhlásené stanné právo a prvých 10 ľudí, čo našli na uliciach pochytali a uzavreli do pivnice. Major von Lucas povedal, že za jedného mŕtveho Nemca padne 10 Slovákov. Neskôr zistili, že vojak bol opitý, takže dali 10 ľuďom ultimátum do rána, že sa majú rozhodnúť, ktorý z nich vezme kľúč a otvorí pivnicu ten zomrie. Ostatní budú voľní. V tom momente sa začala hádka a obviňovanie medzi prítomími. Prvého posielajú starého horára, lebo vraj nebude už dlho žiť. Potom posielajú prostitútku, za zverstvá, ktoré robí. Ďalšia má byť babica, pretože potráca deti. Posielajú aj tuláka, ale ten sa začne hádať s holičom, ktorý ho pri potýčke zabije nožom. Ostatní sú zhrození, študent sa odhodlá, že berie kľúč, ale všetci ho zastavia. Nakoniec svedomie premohlo holiča, vzal kľúč, otvoril a dostal salvu zbraňou. Zbytok prežil.

## Milan Lasica – Július Satinský – Soirée

Milan Lasica: Časť detstva prežil v obci [Pliešovce](https://sk.wikipedia.org/wiki/Plie%C5%A1ovce). Vyštudoval dramaturgiu so zameraním na divadlá malých foriem na [VŠMU](https://sk.wikipedia.org/wiki/V%C5%A0MU) v [Bratislave](https://sk.wikipedia.org/wiki/Bratislava). Už počas štúdia začal vystupovať v [Tatre Revue](https://sk.wikipedia.org/wiki/Tatra_revue), kde spolu s [Júliusom Satinským](https://sk.wikipedia.org/wiki/J%C3%BAlius_Satinsk%C3%BD) predvádzali svoje autorské dialógy. V rokoch [1964](https://sk.wikipedia.org/wiki/1964)-[67](https://sk.wikipedia.org/wiki/1967) pracoval ako dramaturg Československej televízie, v rokoch [1967](https://sk.wikipedia.org/wiki/1967) – [1971](https://sk.wikipedia.org/wiki/1971) bol členom Divadla na korze v [Bratislave](https://sk.wikipedia.org/wiki/Bratislava), v rokoch [1971](https://sk.wikipedia.org/wiki/1971) – [72](https://sk.wikipedia.org/wiki/1972)divadla Večerní Brno, [1972](https://sk.wikipedia.org/wiki/1972) – [78](https://sk.wikipedia.org/wiki/1978) spevohry [Novej scény](https://sk.wikipedia.org/wiki/Nov%C3%A1_sc%C3%A9na) v [Bratislave](https://sk.wikipedia.org/wiki/Bratislava) a od roku 1978 členom činohry [Novej scény](https://sk.wikipedia.org/wiki/Nov%C3%A1_sc%C3%A9na) v [Bratislave](https://sk.wikipedia.org/wiki/Bratislava). Od roku [1982](https://sk.wikipedia.org/wiki/1982) bol umeleckým šéfom [Štúdia S](https://sk.wikipedia.org/wiki/%C5%A0t%C3%BAdio_S), kde dnes pôsobí ako riaditeľ. S manželkou [Magdou Vášáryovou](https://sk.wikipedia.org/wiki/Magda_V%C3%A1%C5%A1%C3%A1ryov%C3%A1), herečkou, diplomatkou a bývalou poslankyňou [Národnej rady SR](https://sk.wikipedia.org/wiki/N%C3%A1rodn%C3%A1_rada_SR), má dcéry Hanu a Žofiu.

Július Satinský: bol [slovenský](https://sk.wikipedia.org/wiki/Slovensko) [herec](https://sk.wikipedia.org/wiki/Herec), [komik](https://sk.wikipedia.org/wiki/Komik), [dramatik](https://sk.wikipedia.org/wiki/Dramatik), [spisovateľ](https://sk.wikipedia.org/wiki/Spisovate%C4%BE) a autor literatúry pre deti. Narodil sa a celé detstvo prežil v Bratislave. Herecké sklony sa u neho prejavovali už v mladom veku a v roku [1958](https://sk.wikipedia.org/wiki/1958) vyhral recitačnú súťaž [Hviezdoslavov Kubín](https://sk.wikipedia.org/wiki/Hviezdoslavov_Kub%C3%ADn). Neskôr vyštudoval pedagogiku na Strednej pedagogickej škole, profesiu učiteľa však nikdy nevykonával, keďže jeho túžbou bolo herectvo, na ktoré ho neprijali. Na [Vysokej škole múzických umení](https://sk.wikipedia.org/wiki/Vysok%C3%A1_%C5%A1kola_m%C3%BAzick%C3%BDch_umen%C3%AD_v_Bratislave)vyštudoval v rokoch [1962](https://sk.wikipedia.org/wiki/1962) – [1966](https://sk.wikipedia.org/wiki/1966) dramaturgiu a ako dramaturg v rokoch [1964](https://sk.wikipedia.org/wiki/1964) – [1967](https://sk.wikipedia.org/wiki/1967) pracoval v [Československej televízii](https://sk.wikipedia.org/wiki/%C4%8Ceskoslovensk%C3%A1_telev%C3%ADzia) v [Bratislave](https://sk.wikipedia.org/wiki/Bratislava). Jeho prvou manželkou bola členka [Baletu SND](https://sk.wikipedia.org/wiki/Balet_Slovensk%C3%A9ho_n%C3%A1rodn%C3%A9ho_divadla), tanečnica [Lúčnice](https://sk.wikipedia.org/wiki/Umeleck%C3%BD_s%C3%BAbor_L%C3%BA%C4%8Dnica) a prekladateľka z [angličtiny](https://sk.wikipedia.org/wiki/Angli%C4%8Dtina) a [španielčiny](https://sk.wikipedia.org/wiki/%C5%A0paniel%C4%8Dina) [Oľga Lajdová](https://sk.wikipedia.org/wiki/O%C4%BEga_Lajdov%C3%A1). V roku [1985](https://sk.wikipedia.org/wiki/1985) (po dvadsiatich rokoch manželstva) zomrela – utopila sa pri kúpaní v [Karibskom mori](https://sk.wikipedia.org/wiki/Karibsk%C3%A9_more) na [Amerických Panenských ostrovoch](https://sk.wikipedia.org/wiki/Americk%C3%A9_Panensk%C3%A9_ostrovy), tam je aj pochovaná.

So svojou druhou manželkou (od roku [1985](https://sk.wikipedia.org/wiki/1985)) MUDr. Vierou Satinskou (\* [1955](https://sk.wikipedia.org/wiki/1955)) mal dcéru Luciu a syna Jána.

# Diela:

**Milan Lasica:** Soirée, Zoči-voči, Tri hry, Spoza dverí, Listy Emilovi, Deň radosti

**Július Satinský:** Večery pre dvoch, Radostná správa, Soirée, Jubileum

# Soirée:

**Literárny druh:**dráma  
**Literárny žáner:**divadelná hra  
**Kompozícia:**2 dejstvá

**Charakteristika diela:** Dielo Lasica Satinský a vy je rozdelené do dvoch častí.  
Prvá časť je dialóg o rôznych životných situáciách Medzi Satinským a Lasicom. Je rozdelená, na dve dejstvá. Pred začatím každého dejstva, no aj počas rozhovoru vyjde na scénu Zora Kolinská a zarecituje Báseň od Tomáša Janovica. Prvé dejstvo má tri výstupy, druhé dejstvo má dva výstupy. Druhá časť tohoto diela Opisuje Hamleta v prevedení Lasicu a Satinského. Lasica ,Satinsky a vy je humorné dielo, ktoré je písané ako rozhovor medzi dvoma postavami, ktoré rozoberajú obyčajné veci. Dôležité je pochopiť tú iróniu u autorov, vďaka ktorej je to dielo humorné.

**Alfonz Bednár – Kolíska**

**Životopis:** [slovenský](https://sk.wikipedia.org/wiki/Slovensko) [prozaik](https://sk.wikipedia.org/wiki/Spisovate%C4%BE), scenárista a prekladateľ

- pochádzal z roľníckej rodiny v Rožňovej Neporazde

- [ľudovú školu](https://sk.wikipedia.org/wiki/%C4%BDudov%C3%A1_%C5%A1kola) vychodil v Bošianskej Neporadzi,  [gymnázium](https://sk.wikipedia.org/wiki/Gymn%C3%A1zium) navštevoval v [Nitre](https://sk.wikipedia.org/wiki/Nitra) a v [Trenčíne](https://sk.wikipedia.org/wiki/Tren%C4%8D%C3%ADn)

- po maturite študoval na Filozofickej fakulte v [Prahe](https://sk.wikipedia.org/wiki/Praha) a v [Bratislave](https://sk.wikipedia.org/wiki/Bratislava)

- pôsobil ako stredoškolský profesor v [Liptovskom Mikuláši](https://sk.wikipedia.org/wiki/Liptovsk%C3%BD_Mikul%C3%A1%C5%A1) a v [Bardejove](https://sk.wikipedia.org/wiki/Bardejov)

- po roku 1945 bol lektorom vydavateľstva Pravda a redaktorom vydavateľstva Slovenský spisovateľ

- od 1960 pracoval ako [dramaturg](https://sk.wikipedia.org/wiki/Dramaturg) a scenárista v Československom [filme](https://sk.wikipedia.org/wiki/Film) v Bratislave

Tvorba: použil novátorské tvorivé postupy pri zobrazovaní spoločenskej situácie po [druhej svetovej vojne](https://sk.wikipedia.org/wiki/Druh%C3%A1_svetov%C3%A1_vojna)

- literárne spracoval [Slovenské národné povstani](https://sk.wikipedia.org/wiki/Slovensk%C3%A9_n%C3%A1rodn%C3%A9_povstanie)e

**DIELA:** Strom, Cudzí, Kolíska, Dva stromy, Hodiny a minúty, Výpoveď, Sklený vrch

# Kolíska:

**Literárny druh:**epika  
**Literárny žáner:**novela  
**Téma:**okupácia Slovenska nemeckými vojakmi, dopad vojny a okupácie na obyvateľov dediny Lieskov, kriticky zachytáva priebeh súdnych procesov v 50. rokoch

**Idea:** Minulosť každého dobehne, ale láska nikdy nezabúda ani po nevere

**Čas a miesto deja:** ČSR, 50. roky  
**Kompozícia:**retrospektívna

**Postavy:** ZITA ČERNEKOVÁ – pekná, mladá, chudobná žena, manželka Miša Černeka, MIŠO ČERNEK – starostlivý, miluje Zitu, chce sa pomstiť Majerskému tak ho udá, vodca partizánskej skupiny, JOZEF MAJERSKÝ - nespravodlivý, lakomý, vypočítavý, Zita a jej matka pracovali u neho na statku v Čechách, on sa zaľúbil do Zity čakali dieťa, až v tom keď povedal, že je ženatý, Zita potratila.

**Obsah**

Zita počúva večerný prenos zo súdneho procesu s Jozefom Majerským, ktorý  je obvinený z rozvracania družstva, sabotáže a zrady. Zita si začína spomínať na rok 1945. Nemci hľadali ukrytých partizánov. Nečakane prišiel Majerský, ktorý ju prosil, aby ho ukryla. Zita ho ukryla v izbe, v ktorej nikto nebýval a v kuchyni mu začala chystať večeru. Pritom kolísala v drevenej kolíske svojho chorého syna. Odrazu sa do Zitinej malej kuchynky vrútili Nemci. Zita musela kolísať dieťa, pretože zvuk ošúchaných podnôh kolísky veliteľovi pripomínal jeho domov, dedinu a mlyn, v ktorom vyrastal. Majerský utiekol von oknom. O chvíľu sa už Nemci vrátili, doniesli aj raneného Majerského. Majerského odsúdili na dvanásť rokov väzenia. Zita sa veľmi hnevá na svojho muža, pretože svedčil proti Majerskému.

## Ladislav Mňačko – Ako chutí moc

Životopis: bol [slovenský](https://sk.wikipedia.org/wiki/Slovensko) [prozaik](https://sk.wikipedia.org/wiki/Spisovate%C4%BE), [básnik](https://sk.wikipedia.org/wiki/B%C3%A1snik), [dramatik](https://sk.wikipedia.org/wiki/Dramatik) a [publicista](https://sk.wikipedia.org/wiki/Publicista), ktorého nazývali aj „zúrivým reportérom. Detstvo a mladosť prežil v [Martine](https://sk.wikipedia.org/wiki/Martin_(mesto_na_Slovensku)), kde sa aj vyučil za predavača v lekárni a neskôr pracoval ako stavebný robotník. V roku [1944](https://sk.wikipedia.org/wiki/1944) sa mu podarilo utiecť a aktívne sa zúčastnil [2. svetovej vojny](https://sk.wikipedia.org/wiki/2._svetov%C3%A1_vojna) v radoch partizánov. V roku [1945](https://sk.wikipedia.org/wiki/1945) sa stal členom [KSČ](https://sk.wikipedia.org/wiki/Komunistick%C3%A1_strana_%C4%8Cesko-Slovenska). Patril k najprominentnejším novinárom doby. Pracoval ako redaktor pre [Rudé právo](https://sk.wikipedia.org/w/index.php?title=Rud%C3%A9_pr%C3%A1vo&action=edit&redlink=1" \o "Rudé právo (stránka neexistuje)) a [Pravdu](https://sk.wikipedia.org/wiki/Pravda_(slovensk%C3%BD_denn%C3%ADk)), bol spravodajcom v mnohých [európskych](https://sk.wikipedia.org/wiki/Eur%C3%B3pa) a [ázijských](https://sk.wikipedia.org/wiki/%C3%81zia) krajinách. Priradil sa k odporcom komunizmu a ušiel do Izraelu. Čoskoro sa vrátil, ale stratil Československé občianstvo, takže odišiel znova a usadil sa v Rakúsku. Po prevrate sa vrátil späť, ale jedného dňa pri návšteve Bratislavy nečakane zomrel v Ružinovskej nemocnici v roku 1994.

Tvorba: prejavoval sa najmä ako básnik a dramatik, ktorý sa venuje angažovanej tvorbe. K próze sa začal prikláňať až neskôr,  no úspech dosiahol až v roku [1959](https://sk.wikipedia.org/wiki/1959), keď s výrazným úspechom vydal autobiografický román [Smrť sa volá Engelchen](https://sk.wikipedia.org/w/index.php?title=Smr%C5%A5_sa_vol%C3%A1_Engelchen&action=edit&redlink=1).

**Diela:** Smrť sa volá Engelchen, Ako chutí moc, Nočný rozhovor, Izrael, Agresori

# Ako chutí moc:

**Literárny druh:** epika

**Literárny žáner:** spoločensko-kritický román, románový pamflet

**Téma:** poukázanie na absurdnosť totalitného režimu, kritika pokryteckej spoločnosti  
**Idea:** „Moc nie je ani dobrá ani zlá. Moc sa môže stať dobrom i zlom, záleží na tom, kto ju používa.“  
**Kompozícia:** kapitoly  
**Miesto a čas deja:** ČSR, prítomnosť (50-te roky), minulosť (SNP a obdobie po ňom)

**Postavy:** FRANK - banketový, prominentný fotoreportér už 20 rokov, kamarát mŕtveho, autobiografická postava MRTVÝ ŠÉF KABINETU -  1. muž v krajine, zomrel ako 52 ročný, Frankov dobrý priateľ, vypracoval si podlú kariéru, moc ho menila k horšiemu, PAULÍNA – Frankova žena, MARGITA – mŕtveho prvá žena, MARTIN – vydedený syn mŕtveho kvôli afére, VDOVA – 2. mŕtveho žena, jeho bývala sekretárka, GALOVIČ – politický súper mŕtveho, docielil jeho pád.

**Obsah:**

Rozprávačom je Frank. Dej sa odohráva v priebehu troch dní počas pohrebu bývalého predsedu vlády a bývalého Frankovho priateľa. Frank má za úlohu zásobovať svoju redakciu fotografiami z rozlúčky. Frank sa vracia v spomienkach do minulosti. Pripomína si chvíle, ktoré spolu s mŕtvym prežili. Zo začiatku boli veľmi dobrí kamaráti, bojovali spolu v povstaní, bok po boku znášali útrapy.Spolu sa chodievali večer kúpať, s nimi aj Frankove dievča Margita. Mŕtvym u ju prebral.

Lenže po vojne sa dostával vyššie. Stále vyššie a vyššie. Zabúdal na starých priateľov. Odkopol Margitu a syna Martina, vzal si sekretárku. Stýkal sa len oficiálne. Vymýšľal si podozrenia a ničil svojich protivníkov. Nakoniec prišiel Galovič, ktorý mŕtveho zakázal zverejňovať v novinách, prišla jeho smrť, udané bolo leukémia.

## Peter Jaroš – Tisícročná včela

Životopis: je [slovenský](https://sk.wikipedia.org/wiki/Slovensko) [prozaik](https://sk.wikipedia.org/wiki/Spisovate%C4%BE), [dramatik](https://sk.wikipedia.org/wiki/Dramatik) a [filmový](https://sk.wikipedia.org/wiki/Film) a televízny scenárista. Narodil sa ako prvorodený syn v robotníckej rodine. Vzdelanie získaval na Základnej škole v [Hybiach](https://sk.wikipedia.org/wiki/Hybe), na Gymnáziu v [Liptovskom Hrádku](https://sk.wikipedia.org/wiki/Liptovsk%C3%BD_Hr%C3%A1dok) a neskôr i v [Bratislave](https://sk.wikipedia.org/wiki/Bratislava), kde študoval na Filozofickej fakulte [Univerzity Komenského](https://sk.wikipedia.org/wiki/Univerzita_Komensk%C3%A9ho) odbor slovenčina a ruština. Po ukončení štúdia bol veľmi krátky čas redaktorom vydavateľstva [Mladé letá](https://sk.wikipedia.org/wiki/Mlad%C3%A9_let%C3%A1_(vydavate%C4%BEstvo)). Neskôr pracoval až do roku [1971](https://sk.wikipedia.org/wiki/1971) v literárnej redakcii Československého rozhlasu. V rokoch [1972](https://sk.wikipedia.org/wiki/1972) – [1977](https://sk.wikipedia.org/wiki/1977) pracoval ako scenárista, v rokoch [1977](https://sk.wikipedia.org/wiki/1977) – [1980](https://sk.wikipedia.org/wiki/1980) ako ústredný dramaturg. V rokoch [1992](https://sk.wikipedia.org/wiki/1992) – [1994](https://sk.wikipedia.org/wiki/1994) bol poslancom NR SR. V súčasnosti je umeleckým riaditeľom Trigon Production. Žije v [Bratislave](https://sk.wikipedia.org/wiki/Bratislava).

Tvorba: Svoje literárne diela začal uverejňovať už počas stredoškolských štúdií. Spočiatku písal poéziu i prózu, potom filmové a televízne scenáre. Vo svojich dielach sa sústreďuje najmä na bežný život, jeho drobné detaily a fakty, cez ktoré prechádza ku vzťahom (láska, priateľstvo), no tiež k otázkam a problémom života a smrti.

Diela: Zdesenie, Váhy, Pýr, Tisícročná včela, Pacho, hybský zbojník, Jánošík

# Tisícročná včela:

**Literárny druh:** epika

**Literárny žáner:** generačný román

**Téma:** životné osudy troch generácií murárov a roľníkov rodiny Pichandovcov

**Idea:** Slovákov zachránila v nepriaznivých hist. dobách práve ich usilovnosť, neúnavnosť, pracovitosť porovnateľná so včelami.

**Kompozícia:** 9 kapitol

**Miesto a čas deja:** Hybe, 2. polovica 19. stor. až rok 1918

**Postavy:** Martin Pichanda – ktorý má ženu Ruženu; Samko, Kristína a Valent; 6 Samkových detí, ktoré má s Máriou Dudáčovou – Janko, Samko, Peter, Ema, Karol, Marek; Haderpán a dcéra Hermína; Julo Mitroň; Jožko Náder

# Obsah:

Martin Pichanda odchádza na múračky s partiou aby mali peniaze. Ružena s nim má 3 deti: šikovného Samka, vzdelaného Valenta a peknú Kristínu. Po určitom čase keď Samko vyrástol, pošli spolu s otcom Martinom znova na múračky, vracajú sa unavení o 7 mesiacov. Samko sa ožení s Máriou Dudáčovou, Valent zase kvôli majetkom s Hermínou dcérou statkára Haderpána. Starý Martin v zime umiera po vypití vína zmiešaného so sklom. Kristíne umiera manžel, privalil ho strom, nájde si Jula Mitroňa a má s ním dieťa. Samko pokračuje v otcových šľapajach a má 6 detí. Samko st. ide do politiky, syn Karol ide študovať maliarstvo, Jano, ktorý muroval s otcom zomrel pri prestrelke. Samo neskôr zavesí politiku na klinec a presťahujú sa do obecného mlynu. Syn Peter ide za hodinára. Vypukne 1.sv. vojna Karol a Peter narukujú, Karol zomiera na bojisku, Peter sa dostane do ruského zajatia. Samo sa vracia po vojne z basy za poburovanie proti vojne. Cestou si všíma, že ani koniec vojny a republika nenahradí zničené ľudské osudy a životy.

## Rudolf Jašík – Námestie sv. Alžbety

Životopis: Narodil sa ako najstarší z troch detí – synov, v rodine kysuckého mäsiara.Na Kysuciach ho vychovávala stará mama. Vzdelanie začal získavať v roku 1928 na gymnáziu v Nitre. Po smrti starej mamy,odišiel v roku [1935](https://sk.wikipedia.org/wiki/1935) vyučiť sa do Baťových závodov v [Zlíne](https://sk.wikipedia.org/wiki/Zl%C3%ADn). Za ilegálne šírenie letákov ho v Trenčíne v januári roku [1940](https://sk.wikipedia.org/wiki/1940) uväznili na 5 mesiacov.  Po prepustení narukoval k delostreleckému pluku v [Ružomberku](https://sk.wikipedia.org/wiki/Ru%C5%BEomberok) a aktívne bojoval na [ukrajinskom](https://sk.wikipedia.org/wiki/Ukrajina) front, čoskoro na to ho odvelili na [Kaukaz](https://sk.wikipedia.org/wiki/Kaukaz).  V roku [1944](https://sk.wikipedia.org/wiki/1944) prepustený z armády a pridal sa k [partizánom](https://sk.wikipedia.org/wiki/Partiz%C3%A1n). Po vojne pracoval v Baťovanoch (dnešné [Partizánske](https://sk.wikipedia.org/wiki/Partiz%C3%A1nske)), stal sa členom [KSČ](https://sk.wikipedia.org/wiki/Komunistick%C3%A1_strana_%C4%8Ceskoslovenska). Zomrel veľmi nečakane vo veku 41 rokov po operácii žalúdka. Pochovaný je v [Partizánskom](https://sk.wikipedia.org/wiki/Partiz%C3%A1nske).

Tvorba: Prvé literárne pokusy ostávali často len v rukopisnej podobe a neskôr ich veľa sám zničil. Jeho diela odrážali politické a umelecké názory, ale tiež jeho cit pre vzťah človeka k prírode a emocionálne vnímanie mladosti.

Diela: Námestie svätej Alžbety, Mŕtvi nespievajú, Čierne a biele kruhy

# Námestie svätej Alžbety:

**Literárny druh:** epika

**Literárny žáner:** baladickýromán

**Téma:**  príbeh tragickej lásky dvoch mladých ľudí, vnútorný zápas jedincov proti prvým prejavom fašizmu

**Idea:** „Láska je nesmrteľná. Neumiera. Ide do hrobu. Len ide do hrobu. Neumiera. To iba myšlienky tlejú a ostáva z nich popol.“

**Kompozícia:** 15 kapitol

**Miesto a čas deja:** Nitra, v čase druhej svetocej vojny (1939-1945)

**Postavy:** IGOR HAMAR – chudobný chlapec, po smrti otca odchádza z gymnázia robiť na smrteľne chorú matku, EVA – Igorove dievča, židka SAMO- Evin otec, žid, majetný kšeftár MAXI – starý, múdry žid, spolu so Samom rozvážajú s koňmi uhlie OBUVNÍK MAGUŠ , HOLIČ FLÓRIK – stane sa gardistom, vstúpi do HSĽS, arizátor

# Obsah:

Dej sa odohráva zväčša na predmestí Nitry. Celým Slovenskom sa začína šíriť fašizmus a rasová nenávisť. Igor a Eva sa každý deň stretávajú vo veži Kostola svätej Alžbety. Vyšlo nariadenie pre Židov nosiť označenie v podobe hviezdy. Do mesta majú prísť Nemci, aby spolu s gardistami vyriešili židovskú otázku. Najmú si udavačov.**Holič Ján Flórik** predá svoje holičstvo a stane sa gardistom. Všetko úsilie vynakladá do toho, aby nenávidených Židov zbavil majetku a aby zbohatol ako arizátori. Igor sa začína báť o Evu. Obuvník Maguš mu poradí, aby dal Evu prekrstiť a oženil sa s ňou. Farár si však pýta desaťtisíc korún. Samko, Evin otec, odmietne dať mladým peniaze, pretože si šetrí na odkúpenie koní od Maxiho. Keď sa to Maxi dozvie, hrozne sa nahnevá, kone mu predá a peniaze dá Igorovi. Už je však neskoro. Situácia je vážnejšia a farár už nechce vystaviť dokument. Zúfalému Igorovi opäť poradí Maguš, aby odišiel s Evou do hôr, kde je jeho brat horárom. Ešte v ten deň začnú gardisti na čele s Flórikom spolu s Nemcami odvádzať Židov. Medzi nimi je aj Eva, ktorá sa ani nestihla rozlúčiť a Igorom. Nudiaci sa dôstojník si privolal jedno dieťa, dal mu pomaranč a čokoládu. Keď sa chlapec otočil za matkou, vojak ho zastrelil. Eva chcela odniesť chlapcovo telo a zastrelili aj ju. Zomrela s Igorovým menom na perách.  Po Evinom pohrebe Samko prosí Igora o odpustenie. Myslí si, že Evu zabilo jeho lakomstvo. Nechce, aby ich postihol rovnaký osud ako Evu. Večer otrávil polievku jedom a zabil tak svoju rodinu aj seba. Igor smúti, nemôže sa vyrovnať so smrťou Evy. Rozhodol sa, že sa pomstí Flórikovi. Zabil ho v noci pred vilou železnou tyčou.  Igor potom šiel rovno k rieke a naklonil sa, aby skočil. Zachránil ho Maguš, ktorý v noci roznášal komunistické letáky a zachránil ho.

## František Hečko – Červené víno

Životopis: bol [slovenský](https://sk.wikipedia.org/wiki/Slovensko) [básnik](https://sk.wikipedia.org/wiki/B%C3%A1snik), [prozaik](https://sk.wikipedia.org/wiki/Spisovate%C4%BE), [redaktor](https://sk.wikipedia.org/wiki/Redaktor) a [publicista](https://sk.wikipedia.org/wiki/Publicista) . Narodil sa ako najstarší syn v rodine malého sedliaka a vinohradníka v Suchej nad Parnou. Študoval vo vinohradníckej škole v [Modre](https://sk.wikipedia.org/wiki/Modra), v [Bratislave](https://sk.wikipedia.org/wiki/Bratislava), na strednej pôdohospodárskej v [Košiciach](https://sk.wikipedia.org/wiki/Ko%C5%A1ice) a vo vyššej družstevnej škole v [Prahe](https://sk.wikipedia.org/wiki/Praha). Pracoval na veľkostatku a na Ústrednom družstve v [Bratislave](https://sk.wikipedia.org/wiki/Bratislava), neskôr bol redaktorom viacerých novín a časopisov. Po ukončení [2. svetovej vojny](https://sk.wikipedia.org/wiki/2._svetov%C3%A1_vojna) pracoval ako ľudovovýchovný referent a redaktor časopisov a edícií vychádzajúcich v [Matici slovenskej](https://sk.wikipedia.org/wiki/Matica_slovensk%C3%A1). Pôsobil tiež vo [Zväze slovenských spisovateľov](https://sk.wikipedia.org/wiki/Zv%C3%A4z_slovensk%C3%BDch_spisovate%C4%BEov) a v rokoch [1954](https://sk.wikipedia.org/wiki/1954) – [1956](https://sk.wikipedia.org/wiki/1956) sa stal tiež jeho predsedom. Často sa sťahoval.  Pochovaný je na [Národnom cintoríne](https://sk.wikipedia.org/wiki/N%C3%A1rodn%C3%BD_cintor%C3%ADn) v [Martine](https://sk.wikipedia.org/wiki/Martin_(mesto_na_Slovensku)).

Tvorba: Svoje prvé literárne diela ([poéziu](https://sk.wikipedia.org/wiki/Po%C3%A9zia) i [prózu](https://sk.wikipedia.org/wiki/Pr%C3%B3za)) začal publikovať v časopisoch. Je autorom [básní](https://sk.wikipedia.org/wiki/B%C3%A1se%C5%88) so sociálnymi motívmi, intímnej lyriky a sociálnych [románov](https://sk.wikipedia.org/wiki/Rom%C3%A1n), tematicky čerpajúcich z prostredia dediny a z obdobia [druhej svetovej vojny](https://sk.wikipedia.org/wiki/Druh%C3%A1_svetov%C3%A1_vojna). Svojou tvorbou sa radí k literárnemu smeru [socialistický realizmus](https://sk.wikipedia.org/wiki/Socialistick%C3%BD_realizmus).

Diela: Červené víno, Svätá tma, Drevená dedina, Slovanské verše

# Červené víno:

**Literárny druh:** epika

**Literárny žáner:** generačnýromán

**Téma:**  Zobrazenie osudov troch generácií rodiny Habdžovcov počas niekoľkých desaťročí

**Idea:** Život je naplnenie a náplňou života je práca až do úmoru

**Kompozícia:** 3 časti (Živly, Hrdinka a hrdinča, Marek a Lucia) a menšie kapitoly

**Miesto a čas deja:** Vlčindol a Zelená Misa, obdobie pred a po prvej setovej vojne

**Postavy: Habdžovci:** MICHAL – otec rodiny, ide mu len o majetok, hnevá sa na syna Urbana, z duše nenávidí Kristínu VERONIKA- matka Urbana URBAN- pracovitý, usilovný vzal si chudobnú Kristínu KRISTÍNA – miluje Urbana, veľmi pekná a pracovitá žena MAREK - syn Urbana a Kristíny, dostane polovicu majetku Michala a ožení sa tajne s Luciou Bolebruchovou SILVESTER BOEBRUCH- bohatý a zákerný, nenávidí Urbana, lebo mu prebral Kristínu.

**Obsah:**

 Michal neodpustil Urbanovi, že oženil sa s chudobnou sirotou Kristínou. Urban a Kristína kúpili dom a dve menšie vinohrady. Urban bol šikovný, jeho vinohrady boli najkrajšie v okolí. Urbanova rodina sa rozrastala, narodila sa im dcérka Magdaléna a neskôr dvojičky Cyril a Metod. Po vypuknutí prvej svetovej vojny musel narukovať i Urban. Gazdovstvo zveril Kristíne a Markovi. Počas vojny na Vianoce nemali čo jesť tak pošli za Michalom požiadať o pomoc, ale odišli s prázdnymi rukami. Prababička chcela zobrať jedlo, ale ráno ju našli zamrznutú. Potom Habdža poslal im jedlo. Po skončení vojny Urban prišiel domov. Po smrti starého otca Marek zdedil polovicu gazdovstva. Urbana zvolili za richtára, pustil sa do práce a spoločníckeho života. Prišiel o časť majetku, pomaly prichádzali o všetko, a Urban začal piť. Marek odišiel študovať do vinohradníckej školy, bol najlepším žiakom. Po jej skončení sa prihlásil na hospodársku školu. Po maturite prišiel domov, stretol sa s Luckou. Marek musel nastúpiť na vojenčinu. Tu sa dozvedel o matkinej smrti. Urban sa celkom opustil, dom a vinice kúpil Bolebruch. Marek získal miesto adjunkta a odišiel na majer. Ale Marek nevedel na Lucku zabudnúť a písal jej list. Lucka v svadobných šatách utiekla za Marekom na majer. Zosobášili sa a Marek dal výpoveď. Marek a Lucka odišli zo Zelenej Misy, ticho ako zlodeji a s prázdnymi rukami.

## Dušan Mitana – Psie dni

Životopis: Narodil sa v robotníckej rodine a vzdelanie získaval v [Moravskom Lieskovom](https://sk.wikipedia.org/wiki/Moravsk%C3%A9_Lieskov%C3%A9) a v [Novom Meste nad Váhom](https://sk.wikipedia.org/wiki/Nov%C3%A9_Mesto_nad_V%C3%A1hom), kde v roku [1964](https://sk.wikipedia.org/wiki/1964) zmaturoval na Strednej všeobecnovzdelávacej škole. Po ukončení vzdelávania pracoval ako robotník, a neskôr pokračoval v roku [1965](https://sk.wikipedia.org/wiki/1965) v štúdiu na filozofickej fakulte [Univerzity Komenského](https://sk.wikipedia.org/wiki/Univerzita_Komensk%C3%A9ho) v [Bratislave](https://sk.wikipedia.org/wiki/Bratislava) odbor novinárstvo, no po roku štúdium ukončil a odišiel pracovať do redakcie časopisu [Mladá tvorba](https://sk.wikipedia.org/wiki/Mlad%C3%A1_tvorba). V rokoch [1967](https://sk.wikipedia.org/wiki/1967) – [1972](https://sk.wikipedia.org/wiki/1972) opäť študoval, tentokrát filmovú a televíznu dramaturgiu na VŠMU v [Bratislave](https://sk.wikipedia.org/wiki/Bratislava). V rokoch [1973](https://sk.wikipedia.org/wiki/1973) – [1974](https://sk.wikipedia.org/wiki/1974) bol redaktorom časopisu [Romboid](https://sk.wikipedia.org/wiki/Romboid_(%C4%8Dasopis)) a od roku [1975](https://sk.wikipedia.org/wiki/1975) sa profesionálne venuje literárnej tvorbe. Žije v [Bratislave](https://sk.wikipedia.org/wiki/Bratislava).

Tvorba: Knižný debut mu vyšiel až v roku [1970](https://sk.wikipedia.org/wiki/1970), kedy mu vyšla prvá zbierka poviedok. Vo svojich dielach zobrazuje grotesknosť životných situácií, ale ľudskú existenciu ako absurditu a život ako sled náhod a tajomnosti, plynulo prelína racionálne s fantazijným, normálne s patologickým či všedné z bizarným, často neočakávanými zvratmi a závermi.

Diela: Psie dni , Patagónia, Nočné spravy, Slovenský poker, Koniec hry, Krst ohňom

# Psie dni:

**Literárny druh:** epika

**Literárny žáner:** poviedka

**Téma:**  priebeh „psieho dňa“ rozprávača

**Idea:** Poukazuje na to aký je dnešný svet plný bizarností a maličkostí

**Kompozícia:** 11 častí (poviedok)

**Miesto a čas deja:** Bratislava, 70-te roky

**Postavy:** ROZPRÁVAČ- vševediaci, autobiografická postava, MLADÝ MUŽ, STARÝ MUŽ – riešil spor s mladým mužom a nakoniec sa rozhodol že sa obesí na strome a rozprávač mu s tým pomohol

# Obsah:

 Je nám priblížený priebeh jedného (ne)obyčajného dňa rozprávača. Ten cestou k rieke míňa mladého muža, ktorý ho ihneď zaujme, pretože vyzerá akoby nedýchal a tak sa podujme zistiť prečo je tento muž „mŕtvy“. Mladý muž sa stretáva so starým mužom. Mladý muž sa stretáva so starým mužom a správa sa povýšenecky. Po tom, čo udrie starého muža sa rozprávač rozhodne zasiahnuť, no mladý ho vysmeje a starý muž odmieta pomoc. Odchádza. Príde k rieke. Zachráni topiaceho psa. Nechcene mu pichne do oka a pes ho pohryzie. Hodí do vody a zabije hádzaním kameňov. Pri brehu znovu stretáva starého muža, ktorý sa pokúša o samovraždu obesením. Nedokáže to však sám. Rozprávač s radosťou zavesí na strom lano a prinesie mu sud aby mal odkiaľ skočiť. Odíde aby mal súkromie. Vráti sa, prezrie si ho. Odchádza aby nikto nezistil, že bol svedkom.